Tetrajóddifosfán

Tetrajóddifosfán (P2I4) je anorganická zlúčenina fosforu a jódu. Za bežných podmienok sa jedná o oranžovú kryštalickú látku s redukčnými účinkami. Atóm fosforu má chemický NMR posun okolo +100 ppm (pod kyselinou fosforečnou), resp. +108 ppm v sírouhlíku. V tejto zlúčenine má fosfor málo obvyklé oxidačné číslo +II.

 Syntéza 
Tetrajóddifosfán možno ľahko pripraviť disproporcionáciou jodidu fosforitého v suchom dietylétere:

2 PI3 → P2I4 + I2

Možno ho získať aj reakciou chloridu fosforitého s jodidom draselným za bezvodných podmienok.

 Reakcia 
Tetrajóddifosfán reaguje s brómom za vzniku zmesi jodidu fosforitého (PI3), bromid fosforitého (PBr3), PBr2I a PBrI2.

 Použitie 
Tetrajóddifosfán sa používa v organickej chémii pre konverziu karboxylových kyselín na nitrily, k odstráneniu ochranných skupín u acetálu (na aldehydy) a ketály (na ketóny) a ku konverzii epoxidov na alkény a aldoximy na nitrily. Môže tiež cyklizovať 2-aminoalkoholy na aziridíny a prevádzať α, β-nenasýtené karboxylové kyseliny na α, β-nenasýtené organobromidy.

V Kuhn-Wintersteinovej reakcii sa tetrajóddifosfán používa pre konverziu glykolov na alkény.

 Referencie 

 Pozri aj 
 Jodid fosforitý

 Zdroj 

Kategória:Jodidy fosforu
Kategória:Jodidy
Kategória:Zlúčeniny fosforu